Spanglerogyrus

Spanglerogyrus er en slekt av biller i underordenen Adephaga, familien virvlere, med bare én kjent art. Den antas å tilhøre en gammel slektslinje uten noen nære, nålevende slektninger.

Utseende 
En liten (ca. 2,5-3 millimeter), avlang, svart virvler. Ytterkantene av pronotum og dekkvingene er kledt med fine, lyse hår, midtpartiene er nakne. Hodet har en nor framstikkende, avrundet trapesformet "snute". Pronotum er kraftig innbuktet foran bak hvert fasettøye, for å gi dette fri sikt oppover.

Levevis 
Virvlene er rovdyr og spiser insekter som faller ned på vannoverflaten. Disse billene opptrer gjerne i grupper som svømmer rundt på vannoverflaten, og kan minne om radiobiler i et tivoli. Dersom de blir truet dykker de og gjemmer seg nær bunnen. Om en virvler blir fanget, skiller den ut et illeluktende stoff. Dette gjør billen usmakelig for rovdyr og virker også som et alarmstoff overfor andre virvlere. Denne arten lever i små bekker.

Utbredelse 
Arten er utbredt i et lite område i det sørøstlige USA (South Carolina, Alabama og Florida).

Systematisk inndeling  

 Ordenen biller, Coleoptera
 Underordenen Adephaga
 Familien virvlere, Gyrinidae Latreille, 1810
 Underfamilien Spanglerogyrinae Folkerts, 1979
 Slekten Spanglerogyrus Folkerts, 1979
 Spanglerogyrus albiventris Folkerts, 1979

Referanser

Eksterne lenker 
 bugguide.net - bildedatabase over nordamerikanske insekter 
 Tree of life - Spanglerogyrus 
 

Virvlere
Biller formelt beskrevet i 1979
USAs insekter